CELEX: 52005SC0657
Language: da
Date: 2005-05-23
Title: Udkast til Afgørelse Truffet af den Blandede Kommission EF-EFTA om Fælles Forsendelse om ændring af konventionen af 20. maj 1987 om en fælles forsendelsesprocedure - Udkast til Fællesskabets fælles stillingtagen

Vigtig juridisk meddelelse

|

52005SC0657

Udkast til Afgørelse Truffet af den Blandede Kommission EF-EFTA om Fælles Forsendelse om ændring af konventionen af 20. maj 1987 om en fælles forsendelsesprocedure - Udkast til Fællesskabets fælles stillingtagen  /* SEK/2005/0657 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 23.5.2005SEK(2005) 657 endeligUdkast tilAFGØRELSE TRUFFET AF DEN BLANDEDE KOMMISSION EF-EFTA OM FÆLLES FORSENDELSEom ændring af konventionen af 20. maj 1987 om en fælles forsendelsesprocedure- Udkast til Fællesskabets fælles stillingtagen - (forelagt af Kommissionen)BEGRUNDELSE BAGGRUNDEN FOR FORSLAGET |Begrundelse og mål Målet med forslaget er at garantere, at det nye datamatiserede forsendelsessystem (NCTS) anvendes til fulde inden for rammerne af konventionen om en fælles forsendelsesprocedure, som er afstemt efter EF-lovgivningen. |Generel baggrund NCTS er fuldt operationelt og har vist sig at være pålideligt og tilfredsstillende for både toldadministrationerne og erhvervslivet. |Gældende bestemmelser på det område, som forslaget vedrører Der findes ingen andre bestemmelser på det område, som forslaget vedrører. |Overensstemmelse med EU's andre politikker og mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |Høringsmetoder, hovedmålgrupper og respondenternes overordnede profil Kontakter med erhvervslivet i kontaktgruppen vedrørende forsendelse. |Kort gennemgang af input og af, hvordan disse er blevet indarbejdet Da forslaget drejer sig om en tilpasning til EF-lovgivningen, er det blevet vel modtaget af erhvervslivet. |Ekspertbistand |Der har ikke været behov for ekstern ekspertbistand. |Konsekvensanalyse Hvis der ikke sker nogen tilpasning til EF-lovgivningen, skal der anvendes to forskellige systemer for forsendelse. Med en tilpasning til EF-lovgivningen er ét system nok. |FORSLAGETS RETLIGE ASPEKTER |Resumé af forslaget Da det datamatiserede forsendelsessystem er fuldt operationelt i alle de kontraherende parter i konventionen, og da systemet har vist sig at være pålideligt og tilfredsstillende for både toldadministrationen og erhvervslivet, er det ikke længere økonomisk berettiget at tillade, at formaliteterne afvikles på basis af en skriftlig forsendelsesangivelse, undtagen i ekstraordinære tilfælde, hvor der ikke er edb-systemer til rådighed (hos toldvæsenet eller erhvervslivet), eller hvor der er tale om angivelser, der indgives af rejsende. Det skal være op til hver af de kontraherende parter at bestemme, om de vil tillade skriftlige forsendelsesangivelser, hvis det passer bedre ind i den pågældende kontraherende parts generelle behov. Da nogle lande vil skulle fuldføre udviklingen af de nødvendige redskaber og links for at give de erhvervsdrivende mulighed for at koble sig til det datamatiserede forsendelsessystem, bør der overvejes en overgangsperiode, i hvilken brugen af skriftlige forsendelsesangivelser tillades. Med undtagelse af tilfælde, hvor toldvæsenets datamatiserede forsendelsessystem eller den hovedforpligtedes applikation ikke fungerer, bør de kompetente myndigheder, som antager skriftlige forsendelsesangivelser, sikre, at forsendelsesdataene udveksles mellem de kompetente myndigheder, som benytter informationsteknologi og edb-net. Dette er formålet med udkastet til afgørelse nr. XX/2005, som skal træffes af Den Blandede Kommission EF-EFTA. EF-EFTA-arbejdsgruppen om fælles forsendelse har afgivet positiv udtalelse om dette udkast til afgørelse. Udkastet til afgørelse forelægges Rådet med henblik på fastlæggelse af en fælles holdning til vedtagelse i Den Blandede Kommission EF-EFTA (fælles forsendelse) ved skriftlig procedure. |Retsgrundlag Artikel 15, stk. 3, litra a), i konventionen af 20. maj 1987 om en fælles forsendelsesprocedure. |Subsidiaritetsprincippet Forslaget hører under EU's enekompetence. Derfor ikke relevant. |Proportionalitetsprincippet Da forslaget vedrører en ændring af en international konvention med henblik på at tilpasse denne til EF-lovgivningen, er proportionalitetsprincippet ikke relevant. |Valg af instrumenter |Foreslåede instrumenter: andre |Andre retlige instrumenter ville ikke være hensigtsmæssige, hvilket skyldes følgende forhold: Da forslaget er en ændring af en international konvention med henblik på at tilpasse den til EF-lovgivningen, er ingen andre instrumenter hensigtsmæssige. |BUDGETMÆSSIGE VIRKNINGER |Forslaget har ingen virkninger for Fællesskabets budget. |YDERLIGERE OPLYSNINGER |Simulering, pilotfase og overgangsperiode |Ingen simulation eller pilotfase vedrørende forslaget. |Ingen overgangsperiode vedrørende forslaget. |Forenkling |Forslaget bevirker en forenkling af de administrative procedurer for de offentlige myndigheder (EU's og medlemsstaternes), forenkling af de administrative procedurer for den private sektor. |En enkelt procedure (edb-baseret i stedet for papirbaseret) til kontrol af forsendelsesbevægelser. |En enkelt procedure og mulighed for erhvervslivet for at orientere sig om situationen, hvad angår den procedure, som nogle medlemsstater og EFTA-stater anvender. |1.  Udkast tilAFGØRELSE TRUFFET AF DEN BLANDEDE KOMMISSION EF-EFTA OM FÆLLES FORSENDELSEom ændring af konventionen af 20. maj 1987 om en fælles forsendelsesprocedureDEN BLANDEDE KOMITÉ HAR -under henvisning til konventionen af 20. maj 1987 om en fælles forsendelsesprocedure[1], særlig artikel 15, stk. 3, ogud fra følgende betragtninger:(1) Det datamatiserede forsendelsessystem er fuldt operationelt i alle de kontraherende parter i konventionen om fælles forsendelse, og systemet har vist sig at være pålideligt og tilfredsstillende for både toldadministrationerne og erhvervslivet.(2) Under disse omstændigheder er det ikke længere økonomisk berettiget at tillade, at formaliteter gennemføres på basis af en skriftlig forsendelsesangivelse, fordi de kompetente myndigheder dermed tvinges til at indlæse angivelsen manuelt i det datamatiserede system. Generelt bør alle forsendelsesangivelser derfor indgives via edb.(3) Det skal være op til hver af de kontraherende parter at bestemme, om de vil tillade skriftlige forsendelsesangivelser, hvis det passer bedre ind i den pågældende kontraherende parts generelle behov.(4) Skriftlige forsendelsesangivelser bør tillades i ekstraordinære tilfælde, hvor toldvæsenets datamatiserede forsendelsessystem eller den erhvervsdrivendes applikation ikke fungerer, således at de erhvervsdrivende fortsat kan gennemføre forsendelsestransaktioner.(5) For at sætte rejsende i stand til at gennemføre forsendelsestransaktioner bør de kompetente myndigheder tillade brugen af skriftlige forsendelsesangivelser, når rejsende ikke har direkte adgang til det datamatiserede forsendelsessystem.(6) Da nogle lande vil skulle udvikle og tage de nødvendige redskaber og links i brug for at give de erhvervsdrivende mulighed for at koble sig til det datamatiserede forsendelsessystem, bør der derfor overvejes en overgangsperiode, i hvilken brugen af skriftlige forsendelsesangivelser tillades.(7) Med undtagelse af tilfælde, hvor toldvæsenets datamatiserede forsendelsessystem eller den hovedforpligtedes applikation ikke fungerer, bør de kompetente myndigheder, som antager skriftlige forsendelsesangivelser, sikre, at forsendelsesdataene udveksles mellem de kompetente myndigheder, som benytter informationsteknologi og edb-net.(8) De relevante bestemmelser bør ændres tilsvarende -TRUFFET FØLGENDE AFGØRELSE:Artikel 1Tillæg I til konventionen af 20. maj 1987 ændres som angivet i bilaget til denne afgørelse.Artikel 2Denne afgørelse træder i kraft på dagen for vedtagelsen.Den anvendes fra den 1. juli 2005.De kompetente myndigheder kan dog fortsat antage skriftlige forsendelsesangivelser indtil senest den 31. december 2006.Hvis de kompetente myndigheder beslutter at antage skriftlige forsendelsesangivelser efter den 1. juli 2005, underretter de skriftligt Kommissionen herom inden den 1. juli 2005. I så fald sikrer de kompetente myndigheder i de pågældende lande, at forsendelsesdataene udveksles mellem de kompetente myndigheder, som benytter informationsteknologi og edb-net.Udfærdiget i […], den […]På Den Blandede Kommissions vegneFormandBILAGTillæg I ændres således:1. Artikel 17 affattes som følger:"Elektroniske forsendelsesangivelserArtikel 171. Forsendelsesangivelserne indleveres elektronisk til afgangsstedet.2. En forsendelsesangivelse, som er indleveret ved hjælp af udveksling af standardiserede EDI-meddelelser, skal være i overensstemmelse med strukturen og de nærmere specifikationer i tillæg III.3. Når forsendelsesangivelsen indleveres ved at indlæse de oplysninger, der er nødvendige til opfyldelse af formaliteterne, i de kompetente myndigheders edb-system, skal de i tillæg III nævnte oplysninger, som kræves i den skriftlige angivelse, erstattes med tilsvarende data i kodeform eller i enhver anden af toldmyndighederne fastlagt form og sendes elektronisk til de anviste toldmyndigheder med henblik på edb-behandling dér.4. Indledes proceduren for fælles forsendelse i afgangslandet efter en anden toldmæssig bestemmelse eller anvendelse, kan afgangsstedet anmode om fremlæggelse af disse dokumenter.5. Varerne frembydes sammen med transportdokumentet. Afgangsstedet kan fritage for forelæggelse af dette dokument ved toldbehandlingen, idet det dog skal kunne forevises."2. Artikel 18 affattes som følger:"Skriftlige forsendelsesangivelserArtikel 181. Alle varer kan henføres under den fælles forsendelsesprocedure ved hjælp af en forsendelsesangivelse udfærdiget på en formular, der svarer til en af modellerne i tillæg III, og efter den procedure, som de kontraherende parter har aftalt indbyrdes,a) når de kompetente myndigheders datamatiserede forsendelsessystem ikke fungererb) når den hovedforpligtedes applikation ikke fungerer.2. De kompetente myndigheder skal godkende, at der anvendes en skriftlig forsendelsesangivelse i henhold til stk. 1, litra b).3. Bestemmelserne i stk. 1 finder også anvendelse,a) hvis en kontraherende part bestemmer således,b) hvis varerne medføres af rejsende, som ikke har direkte adgang til toldvæsenets edb-system og således ikke kan indgive en forsendelsesangivelse via edb til afgangsstedet. De kompetente myndigheder giver tilladelse til, at varerne henføres under den fælles forsendelsesprocedure ved hjælp af en forsendelsesangivelse udfærdiget på en formular, der svarer til en af modellerne i tillæg III.I så fald sikrer de kompetente myndigheder, at forsendelsesdataene udveksles mellem de kompetente myndigheder, som benytter informationsteknologi og edb-net.4. Nævnte formular kan suppleres med en eller flere supplementsformularer, der svarer til en af modellerne i tillæg III, og som udgør en integrerende del af angivelsen.5. Ladelister, der er udformet på grundlag af modellen i tillæg III, kan anvendes i stedet for supplementsformularer som beskrivende del af forsendelsesangivelsen, hvoraf de udgør en integrerende del.6. De i stk. 1 og 3 til 5, omhandlede formularer udfyldes i overensstemmelse med tillæg III. De udfyldes på et af de kontraherende parters officielle sprog, der er godtaget af de kompetente myndigheder i afgangslandet. Om fornødent kan de kompetente myndigheder i et land, som er berørt af en fælles forsendelsestransaktion, anmode om oversættelse af formularerne til det officielle sprog eller et af de officielle sprog i dette land.7. Artikel 17, stk. 4 og 5, anvendes tilsvarende."[1] EFT L 226 af 13.8.1987, s. 2. Senest ændret ved afgørelse nr. 2/2002 (EFT L 4 af 9.1.2003, s. 18).